22004A0930(03)



ЕВРОСРЕДИЗЕМНОМОРСКО СПОРАЗУМЕНИЕ

за асоцииране между Европейските общности и техните държави-членки, от една страна, и Арабска република Египет, от друга страна

КРАЛСТВО БЕЛГИЯ,

КРАЛСТВО ДАНИЯ,

ФЕДЕРАЛНА РЕПУБЛИКА ГЕРМАНИЯ,

РЕПУБЛИКА ГЪРЦИЯ,

КРАЛСТВО ИСПАНИЯ,

ФРЕНСКАТА РЕПУБЛИКА,

ИРЛАНДИЯ,

ИТАЛИАНСКАТА РЕПУБЛИКА,

ВЕЛИКОТО ХЕРЦОГСТВО ЛЮКСЕМБУРГ,

КРАЛСТВО НИДЕРЛАНДИЯ,

РЕПУБЛИКА АВСТРИЯ,

ПОРТУГАЛСКАТА РЕПУБЛИКА,

РЕПУБЛИКА ФИНЛАНДИЯ,

КРАЛСТВО ШВЕЦИЯ,

ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,

договарящи страни по Договора за създаване на ЕВРОПЕЙСКАТА ОБЩНОСТ и Договора за създаване на ЕВРОПЕЙСКАТА ОБЩНОСТ ЗА ВЪГЛИЩА И СТОМАНА, наричани по-нататък „държавите-членки“, и

ЕВРОПЕЙСКАТА ОБЩНОСТ, ЕВРОПЕЙСКАТА ОБЩНОСТ ЗА ВЪГЛИЩА И СТОМАНА, наричани по-нататък „Общността“,

от една страна, и

АРАБСКА РЕПУБЛИКА ЕГИПЕТ, наричана по-нататък „Египет“,

от друга страна,

КАТО ВЗЕХА ПРЕДВИД значимостта на съществуващите традиционни връзки между Общността, нейните държави-членки и Египет, и общите ценности, които те споделят,

КАТО ВЗЕХА ПРЕДВИД, че Общността, нейните държави-членки и Египет желаят да укрепят тези връзки и да установят трайни отношения, основаващи се на партньорство и реципрочност,

КАТО ВЗЕХА ПРЕДВИД значението, което страните придават на принципите на Хартата на Обединените нации, по-специално зачитането правата на човека, демократичните принципи и политическите и икономическите свободи, които формират основите на асоциацията,

ЖЕЛАЕЩИ да установят и развият редовен политически диалог по двустранни и международни въпроси от взаимен интерес,

КАТО ВЗЕХА ПРЕДВИД разликата в икономическото и социално развитие на Египет и Общността и нуждата от укрепването на процеса на икономическо и социално развитие в Египет,

ЖЕЛАЕЩИ да задълбочат икономическите си отношения и по-специално развитието на търговията, инвестициите и технологическото сътрудничество, подкрепени от редовен диалог по икономически, научни, технологични, културни, аудиовизуални и социални въпроси с оглед подобряване на взаимните познания и разбиране,

КАТО ВЗЕХА ПРЕДВИД ангажимента на Общността и Египет за свободна търговия и по-специално, за спазване на правата и задълженията, произтичащи от разпоредбите на Общото споразумение за митата и търговията от 1994 г. и другите многостранни споразумения, приложени към Споразумението за създаване на Световната търговска организация,

КАТО ОСЪЗНАВАТ необходимостта от обединяването на усилията си с цел укрепване на политическата стабилност и икономическото развитие в региона чрез насърчаване на регионалното сътрудничество,

УБЕДЕНИ, че Споразумението за асоцииране ще създаде нов климат за техните отношения,

СЕ СПОРАЗУМЯХА ЗА СЛЕДНОТО:

Член 1

1. С настоящото се създава асоциация между Общността и нейните държави-членки, от една страна, и Египет, от друга страна.

2. Целите на настоящото споразумение са:

Член 2

Отношенията между страните, както и разпоредбите на самото споразумение, се основават на спазване на демократичните принципи и основни човешки права, уредени във Всеобщата декларация за правата на човека, които ръководят тяхната вътрешна и международна политика и представляват съществен елемент от настоящото споразумение.

ДЯЛ I

ПОЛИТИЧЕСКИ ДИАЛОГ

Член 3

1. Между страните се установява редовен политически диалог. Той утвърждава техните отношения, допринася за развитието на дълготрайно партньорство и увеличава взаимното разбирателство и солидарност.

2. Политическият диалог и сътрудничество имат следните цели, а именно:

Член 4

Политическият диалог обхваща всички въпроси от общ интерес и по-специално мира, сигурността, демокрацията и регионалното развитие.

Член 5

1. Политическият диалог се осъществява на редовни интервали, и когато е необходимо, по-специално:

2. Между Европейския парламент и Египетското народно събрание се осъществява политически диалог.

ДЯЛ II

СВОБОДНО ДВИЖЕНИЕ НА СТОКИ

ОСНОВНИ ПРИНЦИПИ

Член 6

Общността и Египет постепенно създават зона за свободна търговска по време на преходен период, който не надвишава 12 години от влизането в сила на настоящото споразумение съгласно условията, уредени в настоящия дял и съгласно разпоредбите на Общото споразумение за митата и търговията от 1994 г. и другите многостранни споразумения за търговия със стоки, приложени към споразумението за създаване на Световната търговска организация (СТО), наричано по-нататък ГАТТ.

ГЛАВА 1

Промишлени продукти

Член 7

Разпоредбите на тази глава се прилагат за продукти с произход от Общността и Египет, попадащи в глави 25—97 на Комбинираната номенклатура и от Египетската митническа тарифа, с изключение на продуктите, изброени в приложение I.

Член 8

Вносът в Общността на продукти с произход от Египет е освободен от мита и други такси с равностоен ефект и от количествени ограничения и други ограничения с равностоен ефект.

Член 9

1. Митата и таксите с равностоен ефект, приложими върху вноса в Египет на изброените в приложение II продукти с произход от Общността, постепенно се премахват в съответствие със следния график:

2. Митата и таксите с равностоен ефект, приложими върху вноса в Египет на изброените в приложение III продукти с произход от Общността постепенно се премахват в съответствие със следния график:

3. Митата и таксите с равностоен ефект, приложими върху вноса в Египет на продуктите с произход от Общността, изброени в приложение IV постепенно се премахват по следния график:

4. Митата и таксите с равностоен ефект, приложими върху вноса в Египет на изброените в приложение V продукти с произход от Общността, постепенно се премахват в съответствие със следния график:

5. Митата и таксите с равностоен ефект, приложими по отношение на вноса в Египет на продуктите с произход от Общността, различни от тези в приложения II, III, IV и V, се премахват в съответствие със следния график въз основата на решение на Комитета за асоцииране.

6. В случай на сериозни затруднения по отношение на даден продукт, съответните графици в съответствие с параграфи 1, 2, 3 и 4 може да се преразгледат от Комитета за асоцииране по общо съгласие на страните при договорка, че графикът, чието преразглеждане се иска, не може да бъде удължаван по отношение на съответния продукт със срок, надвишаващ максималния преходен период. Ако Комитетът за асоцииране не е взел решение в рамките на 30 дни от молбата за преразглеждане на графика, Египет може временно да спре временно прилагането на графика за срок, който не може да надвишава една година.

7. За всеки съответен продукт, базовото мито, което постепенно се намалява, както е предвидено в параграфи 1, 2, 3 и 4, е ставката, посочена в член 18.

Член 10

Разпоредбите, които се отнасят до премахването на митата върху вноса, се прилагат също и за митата с фискален характер.

Член 11

1. Чрез дерогация от разпоредбите на член 9, Египет може да вземе извънредни мерки с ограничена продължителност за увеличаване или повторно въвеждане на митата.

2. Тези мерки може да се прилагат единствено за нови и прохождащи промишлености или за сектори, които са в процес на преструктуриране или претърпяват сериозни затруднения, особено ако тези затруднения водят до съществени социални проблеми.

3. Митата върху вноса в Египет на продукти с произход от Общността, въведени с такива извънредни мерки, не може да надвишават 25 % ad valorem и трябва да запазят преференциален марж за продукти с произход от Общността. Общата стойност на вноса на продукти, предмет на такива марки, не може да надвишава 20 % от общия внос на промишлени продукти от Общността по време на последната година, за която са налични статистически данни.

4. Тези мерки се прилагат за срок, ненадвишаващ пет години, освен когато по-дълъг срок е разрешен от Комитета за асоцииране. Те престават да се прилагат най-късно при изтичането на максималния преходен период.

5. Тези мерки не може да се въведат за определен продукт, ако са изтекли повече три години от премахването на всички мита, количествени ограничения и такси и мерки с равностоен ефект по отношение на съответния продукт.

6. Египет информира Комитета за асоцииране за всички извънредни мерки, които възнамерява да предприеме и, по искане на Общността се провеждат консултации относно мерките и секторите, за които се отнасят, преди тяхното прилагане. При приемането на такива мерки, Египет предоставя на Комитета график за премахването на митата, въведени съгласно този член. Този график предвижда постепенното премахване на съответните мита на равни годишни части, като намаляването започва не по-късно от края на втората година след тяхното въвеждане. Комитетът за асоцииране може да вземе решение за различен график.

7. Чрез дерогация от разпоредбите на параграф 4, Комитетът за асоцииране може по изключение, с оглед да вземе предвид затрудненията, свързани със създаването на нови отрасли на промишлеността, да потвърди мерките, които са вече взети от Египет съгласно параграф 1 за максимален срок от четири години извън 12-годишния преходен период.

ГЛАВА 2

Селскостопански, рибни и преработени селскостопански продукти

Член 12

Разпоредбите на тази глава се прилагат за продукти с произход в Общността и Египет, попадащи в рамките на глави от 1 до 24 от Комбинираната номенклатура и от Египетската митническа тарифа и продуктите, изброени в приложение I.

Член 13

Общността и Египет въвеждат постепенно по-голяма либерализация на търговията помежду си със селскостопански, рибни и преработени селскостопански продукти, които представляват интерес и за двете страни.

Член 14

1. За селскостопански продукти с произход от Египет,изброени в протокол 1 относно внасянето им Общността се прилага режимът предвиден в този протокол.

2. За селскостопански продукти с произход от Общността, изброени в протокол 2 относно внасянето им в Египет се прилага режимът, предвид в този протокол.

3. За търговията с преработени селскостопански продукти, попадащи в тази глава, се прилага режимът предвиден в протокол 3.

Член 15

1. По време на третата година от прилагането на споразумението, Общността и Египет правят оценка на ситуацията, за да определят мерки, които да се прилагат от Общността и от Египет от началото на четвъртата година след влизането в сила на споразумението, в съответствие с предвидената в член 13 цел.

2. Без да се засягат разпоредбите на параграф 1 и взимайки предвид обема на търговията със селскостопански, рибни и преработени селскостопански продукти между тях и на особено чувствителния характер на тези продукти, Общността и Египет разглеждат в Съвета за асоцииране за всеки един продукт, при определен ред и на основата на реципрочност възможността за взаимно предоставяне на допълнителни отстъпки.

Член 16

1. В случай на въвеждане на конкретни правила в резултат на прилагането на своята селскостопанската политика или на каквото и да е изменение на настоящите правила, или в случай на каквото и да е изменение или разширяване обхвата на разпоредбите, свързани с прилагането на селскостопанската си политика, съответната страна може да измени режимът, предвиден в споразумението по отношение на съответните продукти.

2. В такива случаи, съответната страна информира Комитета за асоцииране. По искане на другата страна, Комитетът за асоцииране провежда заседание, за да отчетат по подходящ начин нейните интереси.

3. Ако при прилагането на параграф 1, Общността или Египет изменят направените чрез настоящото споразумение за селскостопански продукти договорености, те дават предимство на вноса на продукти с произход от другата страна, сходно с предвиденото в настоящото споразумение.

4. Прилагането на този член следва да подлежи на консултации в Съвета за асоцииране.

ГЛАВА 3

Общи разпоредби

Член 17

1. В търговията между Общността и Египет не се въвеждат нови количествени ограничения върху вноса или други ограничения с равностоен ефект.

2. Количествените ограничения върху вноса и всякакви други ограничения с равностоен ефект в търговията между Общността и Египет се премахват от влизането в сила на настоящото споразумение.

3. Общността и Египет не прилагат нито мита, нито такси с равностоен ефект, нито количествени ограничения или мерки с равностоен ефект при осъществявания между тях износ.

Член 18

1. Приложимите ставки за вноса между страните са обвързаната ставка на СТО или по-ниската приложима ставка, в сила от 1 януари 1999 г. Ако след 1 януари 1999 г. се въведе намаление на ставката на база erga omnes, се прилага намалената ставка.

2. В търговията между Общността и Египет няма да се въвеждат нови мита върху вноса или износа, нито пък такси с равностоен ефект, нито пък настоящите ще бъдат увеличавани, освен ако настоящото споразумение не предвижда друго.

3. Страните се информират взаимно за съответните си приложими ставки на 1 януари 1999 г.

Член 19

1. При внасянето им в Общността, продуктите с произход от Египет не се ползват с по-благоприятно третиране от това, което държавите-членки прилагат помежду си.

2. Прилагането на разпоредбите на настоящото споразумение не засяга специалните разпоредби относно прилагането на правото на Общността спрямо Канарските острови.

Член 20

1. Страните се въздържат от каквито и да е мерки или практика от вътрешно фискално естество, която пряко или косвено създава дискриминация между продуктите на едната страна и сходни продукти с произход от територията на другата страна.

2. Изнесените за територията на една от страните продукти не могат да се ползват от възстановяване на косвено вътрешно данъчно облагане, които надвишава размера на сумата на косвеното данъчно облагане, което им е наложено пряко или косвено.

Член 21

1. Настоящото споразумение не изключва запазването или създаването на митнически съюзи, свободни търговски зони или договорености за гранична търговия, доколкото те не изменят предвидените в настоящото споразумение търговски договорености.

2. Консултациите между страните по споразуменията за създаване на митнически съюзи или свободни търговски зони и, когато се изиска, относно други важни въпроси, свързани със съответната им търговска политика с трети държави се извършват в рамките на Съвета за асоцииране. По-специално, в случай на присъединяване на трета страна към Съюза, подобни консултации се провеждат за да се гарантира, че взаимните интереси на страните могат да бъдат взети предвид.

Член 22

Ако някоя от страните установи наличието на дъмпинг в търговията с другата страна по смисъла на разпоредбите на член VI от ГАТТ 1994 г., тя може да предприеме подходящи мерки срещу тази практика в съответствие със Споразумението на СТО за прилагането на член VI от ГАТТ 1994 г. и съответното вътрешно законодателство.

Член 23

Без да се засяга член 34, между страните се прилага Споразумението на СТО за субсидиите и изравнителните мерки.

До приемане на необходимите правила, посочени в член 34, параграф 2, ако някоя от страните установи наличие на субсидиране в търговията с другата страна по смисъла на членове VI и XVI от ГАТТ 1994 г., тя може да предприеме подходящи мерки срещу тази практика в съответствие със Споразумението на СТО за субсидиите и изравнителните мерки и свързаното вътрешно законодателство.

Член 24

1. Разпоредбите на член XIX от ГАТТ 1994 г. и Споразумението на СТО за защитните мерки се прилага между страните.

2. Преди прилагането на защитни мерки съгласно разпоредбите на член XIX от ГАТТ 1994 и Споразумението на СТО за защитните мерки, страната, която възнамерява да приложи тези мерки предоставя на Комитета за асоцииране цялата информация необходима за извършване на задълбочено проучване на ситуацията с оглед намиране на приемливо за страните решение.

За да намерят такова решение, страните незабавно провеждат консултации в рамките на Комитета за асоцииране. Ако в резултат на консултациите страните не достигнат до споразумение в срок от 30 дни от началото на консултациите за намиране на решение за избягване прилагането на защитни мерки, страната която възнамерява да приложи защитните мерки може да приложи разпоредбите на член XIX от ГАТТ 1994 и Споразумението на СТО за защитните мерки.

3. В избора на защитни мерки съгласно този член, страните дават приоритет на тези, които в най-малка степен засягат постигането на целите на настоящото споразумение.

4. Защитните мерки се нотифицират незабавно на Комитета за асоцииране и са предмет на периодични консултации в неговите рамки, по-специално с оглед на тяхното най-скорошно премахване, когато обстоятелствата го позволят.

Член 25

1. Когато спазването на разпоредбите на член 17, параграф 3 води до:

и когато посочените по-горе ситуации пораждат или има вероятност да породят сериозни затруднения за страната-износител, тази страна може да вземе подходящи мерки в съответствие с предвидените в параграф 2 процедури.

2. Трудностите, произтичащи от посочените в параграф 1 ситуации, се отнасят за разглеждане до Комитета за асоцииране. Комитетът може да вземе всякакви решения, необходими за справяне с трудностите. Ако в срок от 30 дни след отнасянето на въпроса за разглеждане Комитетът не е взел решение, страната-износител може да приложи подходящи мерки по отношение на износа на засегнатия продукт. Мерките са недискриминационни и се премахват, когато условията не оправдават вече тяхното поддържане.

Член 26

Настоящото споразумение не изключва прилагането на забрани или ограничения по отношение на вноса, износа или транзита на стоки, обосновани от съображения за обществен морал, обществен ред и обществена сигурност; закрила на здравето и живота на хората, животните и растенията, включително екологични мерки, необходими за защита на живота на хората, животните и растенията; опазване на националните ценности с художествена, историческа или археологическа стойност; закрила на интелектуалната собственост или правилата относно златото или среброто. Такива забрани или ограничения обаче няма да представляват средство за произволна дискриминация или прикрито ограничение на търговията между двете страни.

Член 27

З целите на прилагането на разпоредбите на този дял и свързаните с тях методи на административно сътрудничество, понятието „продукти с произход“, е определено в протокол 4.

Член 28

Комбинираната номенклатура на стоките се прилага за класифицирането на стоки за износ в Общността. При класифицирането на стоките за внос в Египет се прилага Египетската митническа тарифа.

ДЯЛ III

ПРАВО НА УСТАНОВЯВАНЕ И ПРЕДОСТАВЯНЕ НА УСЛУГИ

Член 29

1. Страните препотвърждават съответните си ангажименти при условията на Общото споразумение за търговия с услуги (ГАТС), приложено към Споразумението за създаване на СТО, и по-специално ангажимента за взаимно предоставяне на третиране на „най-облагодетелстваната нация“ при търговията в обслужващите сектори, които се обхващат от тези ангажименти.

2. В съответствие с ГАТС, това третиране не се отнася до:

Член 30

1. Страните ще обмислят разширяването на обхвата на споразумението, така че да включва правото за установяване на дружества на една от страните на територията на другата страна и либерализацията на предоставянето на услуги от дружества на едната страна на потребители на услуги в другата страна.

2. Съветът за асоцииране прави необходимите препоръки за постигане на определената в параграф 1 цел.

При формулиране на тези препоръки Съветът за асоцииране взима предвид опитът на страните, придобит при прилагането на предоставеното от вска от страните третиране на „най-облагодетелстваната нация“ в съответствие със задълженията им съгласно ГАТС, и по-специално член V от него.

3. Целта, посочена в параграф 1 от настоящия член, подлежи на първоначално разглеждане от Съвета за асоцииране най-късно пет години след влизането в сила на настоящото споразумение.

ДЯЛ IV

ДВИЖЕНИЯ НА КАПИТАЛ И ДРУГИ ИКОНОМИЧЕСКИ ВЪПРОСИ

ГЛАВА 1

Плащания и движения на капитал

Член 31

Съгласно разпоредбите на член 33, страните поемат задължението да упълномощят всякакви плащания по текуща сметка в напълно конвертируема валута.

Член 32

1. От влизането в сила на споразумението, Общността и Египет гарантират свободното движение на капитал за преки инвестиции, извършени в дружества формирани в съответствие със законите на държавата-домакин и ликвидацията или репатрирането на тези инвестиции и на всякакви печалби произтичащи от тях.

2. Страните ще проведат консултации с оглед на улесняване движението на капитал между Общността и Египет и постигане на своята пълна либерализация, когато изпълнят условията.

Член 33

Когато една или повече държави-членки на Общността или Египет изпитват, или има опасност да изпитат сериозни затруднения, свързани платежния баланс, Общността или Египет съответно могат в съответствие с условията, посочени в рамките на ГАТТ и членове VIII и XIV от Устава на международния валутен фонд условия да предприемат ограничителни мерки по отношение на текущите плащания, ако такива мерки са строго необходими. Общността или Египет, както е уместно, информират незабавно другата страна за това и колкото е възможно по-скоро предоставят график за премахване на тези мерки.

ГЛАВА 2

Конкуренция и други икономически въпроси

Член 34

1. Несъвместими с нормалното функциониране на споразумението, доколкото могат са повлияят търговията между Общността и Египет, са:

2. В срок от пет години от влизането в сила на споразумението Съветът за асоцииране приема с решение необходимия правила за изпълнението на параграф 1.

До приемането на тези правила по отношение на изпълнението на параграф 1, iii) се прилагат разпоредбите на член 23.

3. Всяка от страните осигурява прозрачност в областта на публичната помощ, включително и чрез ежегодно докладване на другата страна относно общата сума и разпределението на предоставената помощ и чрез предоставяне при поискване на информация относно схемите за помощ. При поискване от една от страните, друга страна предоставя информация по конкретни индивидуални случаи на публична помощ.

4. Що се отнася до селскостопанските продукти, посочени в дял II, глава 2, параграф 1, iii) не се прилага. Споразумението на СТО за селското стопанство и съответните разпоредби на споразумението на СТО за субсидиите и изравнителните мерки се прилага по отношение на тези продукти.

5. Ако Общността или Египет счетат, че определена практика е несъвместима с условията на параграф 1 и:

Тя може да вземе подходящи мерки след консултиране в рамките на Комитета за асоцииране или след 30 работни дни след отнасянето към него на въпроса за консултиране.

По отношение на практики, които са несъвместими с параграф 1, iii), подобни подходящи мерки, когато правилата на СТО са приложими спрямо тях, може да се приемат само в съответствие с процедурите и условията, установени от СТО или от друг съответен инструмент договорен в съответствие с него и приложим за страните.

6. Независимо от която и да е разпоредба, предвиждаща обратното, приета в съответствие с параграф 2, страните обменят информация, взимайки предвид наложените от изискванията за професионална и търговска тайна ограничения.

Член 35

Държавите-членки и Египет постепенно коригират, без да се засягат техните ангажименти към ГАТТ, всякакъв държавен монопол от търговски характер, така че да гарантират, че до края на петата година след влизането в сила на настоящото споразумение, няма дискриминация по отношение на условията, при които се доставят и предлагат на пазара стоките между граждани на държавите-членки и Египет. Комитетът за асоцииране ще се информира за приетите за постигане на тази цел мерки.

Член 36

По отношение на публичните предприятия и предприятията, на които са били предоставени специални или изключителни права, Съветът за асоцииране гарантира, че от петата година след датата на влизане в сила на настоящото споразумение, няма да е приета, нито ще се прилага каквато и да е мярка нарушаваща търговията между Общността и Египет в разрез с интереса на страните. Тази разпоредба няма да попречи на законното или фактическо изпълнение на определени задачи, възложени на тези предприятия.

Член 37

1. Съгласно разпоредбите на този член и на приложение VI, страните предоставят и осигуряват адекватна и ефективна закрила на правата върху интелектуална собственост в съответствие с преобладаващите международни стандарти, включително ефективни средства за прилагането на тези права.

2. Изпълнението на настоящия член и на приложение VI се преразглежда редовно от страните. Ако възникнат проблеми в областта на интелектуалната собственост, засягащи търговските условия, се предприемат незабавни консултации по молба на която и да е от страните, с оглед постигането на взаимно приемливи решения.

Член 38

Страните одобряват целта за постепенна либерализация на обществените поръчки. Съветът за асоцииране провежда консултации относно постигането на тази цел.

РАЗДЕЛ V

ИКОНОМИЧЕСКО СЪТРУДНИЧЕСТВО

Член 39

Цели

1. Страните поемат задължението да засилят икономическото сътрудничество в техен взаимен интерес.

2. Целта на икономическото сътрудничество е да:

Член 40

Обхват

1. Сътрудничеството се фокусира основно върху сектори, които изживяват вътрешни затруднения или са засегнати от общия процес на либерализация на египетската икономика и по-специално от либерализацията на търговията между Египет и Общността.

2. По същия начин, сътрудничеството се фокусира върху области, които има вероятност да сближат икономиките на Общността и Египет, особено тези, които ще осигурят растеж и заетост.

3. Сътрудничеството насърчава прилагането на мерки, създадени, за да развиват вътрешно-регионалното сътрудничество.

4. Опазването на околната среда и екологичния баланс се взимат предвид при изпълнението на различните аспекти на икономическото сътрудничество, към които имат отношение.

5. Страните може да се съгласят да разширят икономическото сътрудничество, така че да бъдат обхванати и други сектори, за които не се отнасят разпоредбите на този дял.

Член 41

Методи и условия

Икономическото сътрудничество се осъществява по-конкретно чрез:

Член 42

Обучение

Страните си сътрудничат с цел откриване и използване на най-ефективните средства за значително подобрение на образованието и професионалното обучение и по-специално по отношение на публичните и частни предприятия, свързаните с търговията услуги, публичните администрации и власти, техническите агенции, органите за стандартизация и сертификация и други съответни организации. В този контекст, специално внимание се обръща на достъпа на жени до висшето образование и обучение.

Сътрудничеството също така насърчава установяването на връзки между специализираните органи в Общността и Египет и съдейства за обмена на информация и опит и набирането на технически ресурси.

Член 43

Научно и технологично сътрудничество

Сътрудничеството има за цел да:

Член 44

Околна среда

1. Сътрудничеството цели предотвратяване влошаването на околната среда, контролиране на замърсяването и осигуряване на рационално използване на природните ресурси с оглед на гарантирането на устойчиво развитие.

2. Сътрудничеството се фокусира по-специално върху:

Член 45

Промишлено сътрудничество

Сътрудничеството ще подпомага и насърчава по-специално:

Член 46

Инвестиции и насърчаване на инвестициите

Сътрудничеството цели увеличаване на потока на капитал, опитност и технология към Египет включително чрез:

Сътрудничеството може да се разшири до планирането и осъществяване на проекти, демонстриращи ефективното придобиване и използване на основните технологии, използването на стандарти, развитието на човешки ресурси и откриването на работни места на местно ниво.

Член 47

Стандартизация и оценяване на съответствието

Страните се стремят да намалят разликите в стандартизацията и оценяването на съответствието. Сътрудничеството в тази област се съсредоточава по-специално върху:

Член 48

Сближаване на законодателствата

Страните полагат всички възможни усилия за сближаване на законодателствата си с цел да улеснят прилагането на настоящото споразумение.

Член 49

Финансови услуги

Страните си сътрудничат с оглед сближаването на техните стандарти и правила и по-специално:

Член 50

Селско стопанство и рибарство

Сътрудничеството има за цел:

Член 51

Транспорт

Сътрудничеството има за цел:

Член 52

Информационно общество и далекосъобщения

Страните признават, че информационните и комуникационните технологии представляват ключов елемент от модерното общество, жизненоважен за икономическото и социалното развитие и основа на възникващото информационно общество.

Дейностите по сътрудничество между страните в тази област имат за цел:

Член 53

Енергетика

Приоритетните области на сътрудничество са:

Член 54

Туризъм

Приоритетите в сътрудничеството са:

Член 55

Митници

1. Страните развиват митническо сътрудничество, за да гарантират спазването на търговските разпоредби. Сътрудничеството се фокусира по-специално върху:

2. Без да се засягат другите форми на сътрудничество предвидените в настоящото споразумение, и по-специално сътрудничество в борбата срещу наркотиците и прането на пари, администрациите на страните си помагат взаимно в съответствие с разпоредбите на протокол 5.

Член 56

Сътрудничество в областта на статистиката

Основната цел на сътрудничеството в тази област е хармонизирането на методологията с оглед създаване на надеждна основа за управление на статистиката във всички обхванати от настоящото споразумение области и да им позволи изготвянето на статистическа информация.

Член 57

Пране на пари

1. Страните си сътрудничат по-специално с оглед предотвратяване използването на техните финансови системи за изпиране на постъпленията, произхождащи от престъпни действия като цяло и по-конкретно от трафика на наркотици.

2. Сътрудничеството в тази област включва, по-специално, техническо и административно подпомагане, целящо създаването на ефективни стандарти във връзка с борбата срещу прането на пари съгласно международните стандарти.

Член 58

Борба срещу наркотиците

1. Страните си сътрудничат по-специално с оглед на:

2. Страните определят заедно в съответствие със своите законодателства стратегиите и методите на сътрудничество, подходящи за постигането на тези цели. Техните действия, различни от съвместни операции, формират предмета на консултациите и тясното съгласуване.

Съответните органи от правителствения и неправителствения сектор, работещи с компетентните органи от Египет, Общността и нейните държави-членки може да участват в тези операции в съответствие със своите правомощия.

3. Сътрудничеството е под формата на обмен на информация и където е уместно, съвместни действия във връзка с:

Член 59

Борба срещу тероризма

В съответствие с международните конвенции и със съответните им национални законодателства, страните си сътрудничат в тази област и по-специално се фокусират върху:

Член 60

Регионално сътрудничество

Регионалното сътрудничество се съсредоточава върху:

Член 61

Защита на потребителите

Сътрудничеството в тази област трябва да се насочи към постигането на съвместимост на системите за защита на потребителите в Европейската общност и Египет и трябва да включва, доколкото е възможно:

ДЯЛ VI

ГЛАВА 1

Диалог и сътрудничество по социални въпроси

Член 62

Страните препотвърждават важността, която придават на справедливото отношение към техните служители, които законно пребивават и работят на територията на другата страна. Държавите-членки и Египет, по искане на която и да е от тях, се съгласяват да стартират преговори по взаимни двустранни споразумения, свързани с условията на работа и правата на социална сигурност на служителите от Египет и от държавата-членка, които законно пребивават и работят на съответните им територии.

Член 63

1. Страните провеждат редовен диалог по социални въпроси, които представляват интерес за тях.

2. Този диалог се използва за намиране на начини за постигане на прогрес в областта на движението на работниците и еднакво третиране и социална интеграция на гражданите на Египет и Общността, които законно пребивават и работят на териториите на техните държави домакини.

3. Диалогът обхваща всички въпроси, свързани с:

Член 64

Диалогът по социалните въпроси се провежда в съответствие със същите процедури като предвидените в дял I от настоящото споразумение.

Член 65

С оглед затвърдяване на сътрудничество между страните в социалната област се осъществяват проекти и програми във всяка област, която е от интерес за тях.

Предимство се дава на:

Член 66

Системите за сътрудничество може да се осъществяват съвместно с държавите-членки и съответните международни организации.

Член 67

До края на първата година след влизането в сила на настоящото споразумение Съветът за асоцииране създава работна група. Тя отговаря за постоянното и редовно оценяване на изпълнението на глави 1—3.

ГЛАВА 2

Сътрудничество за предотвратяване и контрол на незаконна имиграция и други консулски въпроси

Член 68

Страните се съгласяват да си сътрудничат с оглед предотвратяване и контролиране на незаконната имиграция. За тази цел:

За тази цел държавите-членки и Египет предоставят на техните граждани подходящи документи за самоличност.

По отношение на държавите-членки на Европейския съюз, задълженията по настоящия член се прилагат само за лицата, които следва да се считат за техни граждани за целите на Общността.

По отношение на Египет, задълженията по настоящия член се прилагат само за лицата, които се считат за граждани на Египет в съответствие с египетската правна система и всички съответни закони относно гражданството.

Член 69

След влизането в сила на споразумението, страните, по искане на която и да е от тях, договарят и сключват двустранни споразумения една с друга, които уреждат специфични задължения за обратното приемане на техни граждани. Ако някоя от страните счита за необходимо, тези споразумения включват и договорености относно обратното приемане на граждани на трети държави. Тези споразумения определят подробностите относно категориите лица, обхванати от тях, както и условията за обратното им приемане.

На Египет се предоставя адекватна финансова и техническа помощ за изпълнението на тези споразумения.

Член 70

Съветът за асоцииране проучва какви други съвместни усилия могат да се предприемат за предотвратяването и контрола на незаконната имиграция, както и разглежда други консулски въпроси.

ГЛАВА 3

Сътрудничество в областта на културата, аудиовизуалните медии и информацията

Член 71

1. Страните се съгласяват да насърчават културното сътрудничество в областите от взаимен интерес в дух на взаимно уважение на културата на другата страна. Те установяват стабилен културен диалог.

Това сътрудничество насърчава по-специално:

2. Сътрудничеството в областта на аудиовизуалните медии цели да насърчи сътрудничеството в такива области като съвместното продуциране и обучение. Страните търсят начини за насърчаване на египетско участие в инициативите на Общността в този сектор.

3. Страните се съгласяват, че съществуващите културни програми на Общността и на една или повече от държавите-членки, както и допълнителните дейности от интерес и за двете страни, може да бъдат разширени до Египет.

4. Освен това, страните работят в посока насърчаване на културното сътрудничество от търговско естество, особено чрез общи проекти производство, инвестиции и маркетинг), обучение и обмен на информация.

5. При определянето на проектите, програмите и съвместните дейности, страните обръщат специално внимание на младите хора, самоизявата, въпросите за съхранение на културното наследство, разпространяването на култура и комуникационните умения чрез използване на печатни и аудиовизуални медии.

6. Сътрудничеството се осъществява по-специално чрез:

РАЗДЕЛ VII

ФИНАНСОВО СЪТРУДНИЧЕСТВО

Член 72

За да постигне целите на настоящото споразумение, на Египет се предоставя пакет за финансово сътрудничество в съответствие с подходящите процедури и изискваните финансови ресурси.

Финансовото сътрудничество се съсредоточава върху:

Член 73

За да гарантира възприемането на съгласуван подход по отношение на всички извънредни макроикономически и финансови проблеми, които могат да възникнат в резултат на изпълнението на настоящото споразумение, страните използват редовния икономически диалог, предвиден в раздел V, за да обърнат особено внимание на наблюдението на търговско-финансовите тенденции в отношенията между Общността и Египет.

ДЯЛ VIII

ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ

Член 74

Създава се Съвет за асоцииране, който заседава на ниво министри веднъж годишно и когато обстоятелствата го изискват, по инициатива на своя председател, в съответствие с предвидените в неговия процедурен правилник условия.

Той разглежда всички важни въпроси, възникващи в рамките на настоящото споразумение и всякакви други двустранни или международни въпроси от взаимен интерес.

Член 75

1. Съветът за асоцииране се състои от членове на Съвета на Европейския съюз и на Комисията на Европейските общности, от една страна, и от членове на правителството на Египет от друга.

2. Членовете на Съвета за асоцииране може да се договорят да бъдат представлявани в съответствие с разпоредбите, предвидени в неговия процедурен правилник.

3. Съветът за асоцииране създава свой процедурен правилник.

4. Съветът за асоцииране се председателства последователно от член на Съвета на Европейския съюз и член на правителството на Египет, в съответствие с разпоредбите, предвидени в неговия процедурен правилник.

Член 76

За постигане на целите на споразумението Съветът за асоцииране има право да взима решения в предвидените в него случаи.

Взетите решения са обвързващи за страните, които взимат необходимите за изпълнението им мерки. Съветът за асоцииране също така може да отправи подходящи препоръки.

Съветът за асоцииране приема своите решения и препоръки със съгласието на двете страни.

Член 77

1. Създава се Комитет за асоцииране, който се подчинява на правомощията на Съвета по асоцииране, който отговаря за изпълнението на споразумението.

2. Съветът за асоцииране може да делегира частично или изцяло което и да е от своите правомощия на Комитета за асоцииране.

Член 78

1. Комитетът за асоцииране, който заседава на ниво длъжностни лица, се състои от представители на членове на Съвета на Европейския съюз и на Комисията на Европейските общности, от една страна, и от представители на правителството на Египет от друга.

2. Комитетът за асоцииране приема свой процедурен правилник.

3. Комитетът за асоцииране се председателства последователно от представител на Председателството на Съвета на Европейския съюз и от представител на правителството на Египет.

Член 79

1. Комитетът за асоцииране притежава правомощие да взима решения за управление на споразумението, както и в областите, в които Съвета за асоцииране му е делегирал права.

2. Комитетът за асоцииране приема своите решения със съгласие между двете страни. Тези решения са обвързващи за страните, които взимат мерките, необходими за изпълнението на взетите решения.

Член 80

Съветът за асоцииране може да реши да сформира каквато и да е работна група или орган, необходими за изпълнението на споразумението. Той определя общите условия за реда на работа на всяка подобна работна група или орган, която му е подчинена.

Член 81

Съветът за асоцииране взима всички необходими мерки за улесняване на сътрудничеството и контактите между Европейския парламент и египетското Народно събрание.

Член 82

1. Всяка от страните може да отнася към Съвета за асоцииране всеки спор, свързан с прилагането или тълкуването на настоящото споразумение.

2. Съветът за асоцииране може да разреши спора чрез решение.

3. Всяка от страните е задължена да вземе мерките, включени в изпълнението на решението, споменато в параграф 2.

4. В случай, че не е възможно да се разреши спора в съответствие с параграф 2, всяка от страните може да нотифицира другата за определянето на арбитър; в такъв случай друга страна трябва да посочи втори арбитър в срок от два месеца. При прилагане на тази процедура, Общността и държавите-членки се считат за една страна по спора.

Съветът за асоцииране определя трети арбитър.

Решенията на арбитрите се вземат с мнозинство.

Всяка от страните по спора трябва да предприеме стъпките, необходими за изпълнение на решението на арбитрите.

Член 83

Никоя разпоредба от настоящото споразумение не препятства една от страните да вземе мерките:

Член 84

В областите, обхванати от настоящото споразумение и независимо от каквито и да било специални разпоредби съдържащи се в него:

Член 85

По отношение на прякото данъчно облагане, нищо в настоящото споразумение не се счита, че:

Член 86

1. Страните взимат всякакви общи или конкретни мерки, необходими за изпълнението на техните задължения съгласно настоящото споразумение. Те следят за постигането на предвидените в него цели.

2. Ако някоя от страните счете, че другата страна не е изпълнила свое задължение по настоящото споразумение, тя може да вземе съответни мерки. Преди да направи това, освен в случаите на съществено нарушение на настоящото споразумение от другата страна, тя предоставя на Съвета за асоцииране цялата подходяща информация, необходима за задълбочено проучване на ситуацията с оглед намиране на приемливо за страните решение.

Съществено нарушение на настоящото споразумение представлява отказването от настоящото споразумение, което не е извършено съгласно общите правила на международното право или грубо нарушение на съществен елемент от настоящото споразямение, което създава неблагоприятстващо консултациите положение или когато всяка забава ще бъде във вреда на целите на настоящото споразумение.

3. При избора на подходящите мерки, посочени в параграф 2, приоритет трябва да се даде на тези, които възможно най-малко засягат функционирането на настоящото споразумение. Страните също така се съгласяват, че тези мерки се вземат в съответствие с международното право и са пропорционални на нарушението.

Мерките незабавно се нотифицират на Съвета за асоцииране и са предмет на консултации в рамките на Съвета за асоцииране при искане от другата страна. Ако една от страните вземе дадена мярка в резултат на съществено нарушение на настоящото споразумение, посочено в параграф 2, другата страна може да прибегне до процедура за уреждане на спорове.

Член 87

Протоколи 1—5 и приложения I—VI представляват неразделна част от настоящото споразумение.

Член 88

За целите на настоящото споразумение терминът „страни“ означава Египет от една страна и Общността, или държавите-членки, или Общността и държавите-членки, в съответствие с техните съответни правомощия, от друга.

Член 89

Настоящото споразумение се сключва за неопределен срок.

Всяка от страните може да денонсира настоящото споразумение чрез нотифициране на другата страна. Настоящото споразумение престава да се прилага шест месеца след датата на такава нотификация.

Член 90

Настоящото споразумение се прилага от една страна на териториите на които се прилага договорите за създаване на Европейската общност и на Европейската общност за въглища и стомана и при условията, установени в тези договори, и на територията на Египет, от друга страна.

Член 91

Настоящото споразумение се съставя в два екземпляра на английски, арабски, гръцки, датски, испански, италиански, немски, нидерландски, португалски, фински, френски, и шведски език, като всички текстова са еднакво автентични.

Член 92

1. Настоящото споразумение се одобрява от страните в съответствие с техните съответни процедури.

Настоящото споразумение влиза в сила на първия ден от втория месец след датата, на която страните се уведомят взаимно за приключването на процедурите, посочени в алинея първа.

2. При влизането си в сила, настоящото споразумение замества споразумението между Европейската икономическа общност и Египет и Споразумението между Европейската общност за въглища и стомана и Египет, подписани в Брюксел на 18 януари 1977 г.

Hecho en Luxemburgo, el veinticinco de junio de dos mil uno.

Udfærdiget i Luxembourg den femogtyvende juni to tusind og et.

Geschehen zu Luxemburg a fünfundzwanzigsten Juni zweitausendundeins.

Έγινε στο Λουξεμβούργο, στις είκοσι πέντε Ιουνίου δύο χιλιάδες ένα.

Done at Luxembourg on the twenty-fifth day of June in the year two thousand and one.

Fait à Luxembourg, le vingt-cinq juin deux mille un.

Fatto a Lussemburgo, addì venticinque giugno duemilauno.

Gedaan te Luxemburg, de vijfentwintigste juni tweeduizendeneen.

Feito no Luxemburgo, e mvinte e cinco de Junho de dois mil e um.

Tehty Luxemburgissa kahdentenakymmenentenäviidentenä päivänä kesäkuuta vuonna kaksituhattayksi.

Som skedde i Luxemburg den tjugofemte juni tjugohundraett.

Pour le Royaume de Belgique Voor het Koninkrijk België Für das Königreich Belgien Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale. Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaams Gewest, het Waals Gewest en het Brussels Hoofdstedelijk Gewest. Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

På Kongeriget Danmarks vegne

Für die Bundesrepublik Deutschland

Για την Ελληνική Δημοκρατία

Por el Reino de España

Pour la République française

Thar cheann Na hÉireann For Ireland

Per la Repubblica italiana

Pour le Grand-Duché de Luxembourg

Voor het Koninkrijk der Nederlanden

Für die Republik Österreich

Pela República Portuguesa

Suomen tasavallan puolesta

För Konungariket Sverige

For the United Kingdom of Great Britain and Northern Ireland